अध्यक्ष पद के लिए किशोर-इरशाद भिड़ेंगे
प.सिंहभूम रेडक्रॉस सोसायटी के चुनाव को लेकर संस्था के सदस्यों के बीच सरगर्मी तेज हो गई है। गुरुवार को सोसाइटी के 4 पदों के लिए कुल 12 लोगों ने निर्वाची पदाधिकारी उप विकास आयुक्त चंद्रमोहन प्रसाद कश्यप के पास नामांकन पर्चा दाखिल कराया। इस दौरान अध्यक्ष पद के लिए किशोर प्रसाद इरशाद मास्टर ने पर्चा दाखिल किया। दोनों के ओर से पांच-पांच लोग प्रस्तावक बने। किशोर प्रसाद के प्रस्तावक समाजसेवी सह उद्योगपति मुकुंद रूंगटा, प्रदीप पसारी, अमित जयसवाल, मो. इम्तियाज अधिवक्ता अनिल महतो बने। इरशाद मास्टर के प्रस्तावक महेश खत्री, शिवशंकर झा, सुशील मूंधड़ा, नरेंद्र कुमार ठक्कर अशोक पाल बने। वहीं उपाध्यक्ष पद के लिए सिर्फ रवि नेवटिया ने ही पर्चा दाखिल किया। कोषाध्यक्ष पद के लिए भी मात्र एक प्रत्याशी के रूप में राजेश अग्रवाल ने पर्चा भरा। ऐसे में उपाध्यक्ष कोषाध्यक्ष पद पर दोनों प्रत्याशियों का निर्विरोध चुना जाना लगभग तय है। वहीं अध्यक्ष पद के लिए किशोर प्रसाद इरशाद मास्टर के बीच टक्कर होगी। दोनों प्रत्याशियों के भाग्य का फैसला 5 मार्च को 606 वोटर करेंगे। वहीं सदस्य के 7 पदों के लिए कुल 8 अभ्यर्थियों ने पर्चा दाखिल किया है। अंदरखाने की खबर है कि इनमें से एक अभ्यर्थी को नाम वापस लेने के लिए मनाया जा रहा है। नाम वापसी पर्चों की छंटनी 3 मार्च को होगी, जबकि मतदान 5 मार्च को सुबह 8 बजे से होगा। वोटों की गिनती शाम 4 बजे से होगी।
awa_Deva hin_Deva